حسب احسابك اذا كلت الوداع
الكلمه من تجرح كلب ماتنمسح
وانه اكص ايدي اذا عني تروح
حتى لو رديت مامدهه بصلح
ومااصيرن شجره لو منشار اجيت
اشما تروح وترجع اتريد انذبح
الباب لتفتحه الرياح امن الجنوب
ينطبك لو شملت ماينفتح
والكاع لو طكها العطش تقبل تموت
حتى لو زخ المطر تلبس ملح
ولاتكولي الفركه موت العاشكين
الموت اصح امن الحياة الماتصح
والليل لو ودع كمر شايب يصير
بس اذاشيب صدك يطلع صبح